Mental Samurai Suomi

Mental Samurai Suomi on Nelosella keväällä 2020 alkanut gameshow, jota juontaa Ellen Jokikunnas. Ohjelma perustuu yhdysvaltalaiseen Mental Samurai -formaattiin. Ohjelma kuvattiin Madridissa Espanjassa.

Ohjelmaa on tehty toistaiseksi 12 jaksoa. Ohjelma jäi tauolle kuuden jakson esittämisen jälkeen, mutta se jatkui lokakuussa 2020 uusin jaksoin.

Ohjelman kulku

Soturikierros 
Tämä kierros koostuu 12 kysymyksestä, neljästä kategoriatornista: Järjestys, Muisti, Pulmat ja Tieto. Yhdessä tornissa on yhteensä kolme kysymystä. Kilpailijalla on 5 minuutin peliaika ja hänen täytyy vastata kaikkiin kysymyksiin oikein, jos yksikin kysymys menee väärin tai aika loppuu, niin kilpailijan peli on ohi. Jos kilpailija saa kaikki kysymykset oikein ennen ajan päättymistä, niin hän voittaa 5 000 € ja pääsee jatkamaan samuraihaasteeseen.

Samuraihaaste 
Tällä kierroksella soturikierros- osuuden voittaneille kilpailijoille esitetään jokaisesta neljästä tornista yksi kysymys,  eli yhteensä neljä. Kilpailijalle annetaan 1:30 minuutin peliaika ja siihen lisätään edelliseltä kierrokselta jäljelle jäänyt aika. Jokaisesta oikeasta vastauksesta kilpailijan voittopotti kertyy, jos kilpailijalla menee yksikin väärin tai aika loppuu, niin hän voittaa tällä kierroksella keräämänsä rahasumman tai jos hän vastaa kaikkiin oikein ennen ajan päättymistä, niin hän voittaa pääpalkinnon, 30 000 €.

Jaksot

Lähteet 

Visailuohjelmat
2020-luvun televisiosarjat
Suomalaiset televisiosarjat
Nelosen televisio-ohjelmat